Likatsin 19 (Art. 19). Nilá tlawakán akgtúm tachipán nak ixlakatín putsaná mapakgsiná nalitawaká latá namakachán tutumpuxamakutúy horas, latá litsukú akxni ti liyawakanít limakamastakán, kananimatlaní xali'akgtúm tlan talakgachinut la li'án aná ninawankán: talakgalhín nemá liyawakán limalhkapukanít; niku lalh, kilhtamakú xawá latá lakgólh, nachuná ixtilakgapaskán nemá namakatsininán xlakata wi tuku tlawakanít nemá tapakgsin limakán xlakata talakgalhín chu na'anán lakgtsú takamajlit xlakata ti liyawamaka tlawalh usu pakgtanulh nak ìxlitalhkatayan.
Xapumakgamakgtayan kakapulhuwa watayá tlan naskiní makgatanksaná kajxatsiná talakgachinut akxni tunu xalitamakgtakgalhni nì'akchán xlakata nalitamakgtayakán ixtamakamastat timakgtanunit nak takgantaxtun tapakgsit, latá li'ama xataputsán, xatalikgawa ti makgakatsankán, xamalulokgnanín usu xalak pulataman, nachuná la akxni tiku makgpakgtanunít usu akxni lilakgaxokgonama xlakata talimamakkin xla akgtúm litakgskgawa talakgalhin. Makgatanksaná nalimapakgsinán kajxatsiná talakgachinut, talankitlawat; la akxni xtattlawananín talakgalhín, xatakgskgawin tamakgnin, talakgalhín nemá tlawakanít katalaktayamin la lalinikni xawá limapankgat, nachuná la snun.|Talakgalhín nemá limakán tapakgsin nak ixtalakatakin xatamakgtagalhni xla lilakgatumipulatamatni, xalikstu xatastakni tachixkuwit xawá xla tlanilatamat. Tapakgsin natlawá latá nitlán nimakgatanksaná tlan namakgenú xalikstukán tachixkuwit nemá takgalhí la li'án.|Xatalakalhkán nimá naliwalikán xakana talakachinut la li'án tlan natalakglhmaní watiyá akxní chuná lakaskín ti liyawamaka, latá talhkawalinít nak tapakgsin. Xatalakglhmanín xla tachipan nak ixtamakgstatlawan namapatinikan xpalaka tapakgsin xatakgxtagajní.mapakgsiná nemá talipaw xla putalakgachinun aná niku tanuma ti liyawamaka, nemá latá talhkawalin nemá wanachá xapula nimakglhtinán xatalakgatsokgxtu kapasnat limapakgsinankanít xla litalakgachinut la li'án xawá nemá xlakata litapakgsin kajxatsiná talakchawatanut, usu skin malakglhmanikán xatalaklhkán xalitapakgsin, namalakpuwaní ixtapuwán makgatanksaná latá piwá ja'é akxnitiya sputa xatalakkalhkán chu, pala nimakglhtinán xalimasittaskujut nemá mapakuwikanít latá xli'akgtuy hora latá ama makgxtakgkán ti liyawamaka.|Wakg latá la li'án taskiní takgokgekán talakgalhín nemá walikanít nak kanatalakgachinut la li'án. Pala xali'astán latá la li'án tasí xlakata tlawakanít akgtúm talakgalhín tunu nemá niwa limataxtukkán, natlawanikán tunu taputsán, kaj wa nitú natlawaní xlakata astán naliyawakgokán, pala chiná li'ama.|Chiyú pala astán an xatakgtsonkgswat xla talakachinut la li'án xtlawananín talakgalhín wa ti liyawakanít tsalaní talakkaxlan usu walikán nak ixmakán tunu makgatanksaná nemá tliwekglhskin xala'alakatunu, nalimakgxtakgkán la li'án xawá xatalaklhkán xla limapakgsin xla takgxtakgajni.|Wakg akxni nilakatitum chipanankán usu nachuná nak pulachin, wakg taláslakgni nemá natlawakán kaj wa taskiní, wakg talakgaxokgon, nak pulachin, wa amá talakgalhin nemá nalakkaxtlawá tapakgsin chu talaktlawá mapakgsinanín.